Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 6. számú melléklet a 44/2003. (IV. 26.) FVM rendelethez
Paragraph Index: 1520

6. Tárolás 6.1. Az alapanyagokat, hatóanyagokat, vivõanyagokat, a követelményeknek megfelelõ késztermékeket – és azokat is, amelyeket a minõségellenõrzés során nem megfelelõnek nyilvánítottak – olyan helyen kell megfelelõ méretû tárolókban tárolni, amelyeket úgy terveztek, alakítottak ki és kezelnek, hogy biztosítsák a jó, és elõírásszerû tárolási feltételeket. A tárolóterületre csak az elõállító által erre feljogosított, illetve a jogszabályok által erre felhatalmazott személyek juthatnak be. 6.2. Az alapanyagokat, hatóanyagokat, vivõanyagokat és késztermékeket elkülönítetten, könnyen azonosítható módon kell tárolni az összekeveredés és átszennyezõdés lehetõségének elkerülésével. Az adalékanyagok tárolásakor különös gondot kell fordítani jelölésükre, az egyéb készítményekkel való összekeveredés és átszennyezõdés elkerülésére.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes